El conseller de Cultura cessat per l'aplicació del 155, Lluís Puig, ha qualificat la decisió com "un pont més trencat"

La sentència ordena entregar a l'Aragó les 44 peces de Sixena que són al Museu de Lleida

El ministre d'Educació i Cultura, Íñigo Méndez de Vigo, ha ordenat tornar a l'Aragó les obres del monestir de Sixena. Es tracta de les 44 peces que són al Museu de Lleida. La decisió arriba després que el Ministeri de Cultura, com a responsable de la Conselleria en aplicació del 155, decidís no presentar recurs a l'última petició del jutge d'Osca per traslladar a l'Aragó les obres d'art de Sixena que són a Lleida.

El ministre ha ordenat als òrgans competents del Departament de Cultura que es procedeixi al compliment del jutjat de primera instància número 1 d'Osca. També reclamarà la informació que aquest jutjat demana respecte a "la ubicació exacta de totes i cada una" de les peces que són al Museu de Lleida, així com la data d'entrega dels béns i com es farà efectiva.

El jutge d'Osca va reclamar la setmana passada al ministre de Cultura -en substitució del conseller cessat, segons el govern espanyol- que fes complir la sentència que ordena entregar a l'Aragó les 44 peces de Sixena que són al Museu de Lleida.

Puig: "Un pont més trencat"

El conseller de Cultura cessat per l'aplicació del 155, Lluís Puig, ha qualificat la decisió de Méndez de Vigo com "un pont més trencat" i s'ha preguntat si "així volen restablir el diàleg".

Un pont més trencat. Així volen restablir el diàleg ? https://t.co/qPhghOOK3t  Lluís Puig i Gordi (@PuigGordi) 28 November 2017

Puig ha apel·lat directament a l'alcalde de Lleida, Àngel Ros. En un altre tuit, li ha preguntat si aquest és el 155 "que seguiu volent", i Ros li ha contestat que ell és "el primer a defensar aquest patrimoni de la Generalitat":

Jo sóc el primer en defensar aquest patrimoni de la Generalitat cedit a #Lleida. Ja ho he fet  Angel Ros Domingo (@angelrosdomingo) 28 de novembre de 2017

Ros ha demanat "prudència" i ha reclamat al Ministeri que no executi una sentència recorreguda pel Consorci del Museu de Lleida: